 Ugu horrayn wasiirka Shaqo-gelinta, Qoyska iyo arrimaha Bulshada Marwo Hinda Jaamac Xirsi, ayaa ku dheeraaday waxyaabaha sababta u ah in wax-ka-beddel lagu sameeyo dabbaal-degyadii la samayn jirey maalinta qaran ee 18-ka May, waxaana ay hoosta ka xarriiqday inaan cidina beddeli Karin maalinta quluubta bulshada reer Somaliland ku xuntay ee 18-ka May oo ay sideedii tahay, waxana ay tidhi, Guddi ahaan waxa aanu goaansannay inaanu dabbaaldeggii 18-ka May usoo rarno 15-ka May, maadaama oo ay dadku sooman yihiin oo ay bishu tahay ayaamihii ugu horraysay, sidaas darteed annaga oo u tudhayna dhammaanba bulshada noocyadeeda kala duwan, waxa aanu goaansannay in 15-ka May ay noqoto munaasibadda salaanta iyo maritaanka ciidamada qaranka iyo bulshada inteeda kala duwan, halka ay 18-ka May habeennimadeeduna ka noqon doonto xafladdii khudbadaha iyo casho-sharaf loogu talo-galay in bulshada loogu sameeyo madaxtooyada. 